CELEX: 52010PC0582
Language: fi
Date: 2010-10-19
Title: Ehdotus: EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/014 SI/Mura, Slovenia)

|

52010PC0582

/* KOM/2010/0582 lopull. */  Ehdotus: EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/014 SI/Mura, Slovenia)  

	[pic] | EUROOPAN KOMISSIO |Bryssel 19.10.2010KOM(2010) 582 lopullinenEhdotus:EUROOPAN PARLAMENTIN JA NEUVOSTON PÄÄTÖSEuroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/014 SI/Mura, Slovenia)PERUSTELUTTalousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa joustovälineen avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät.Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2].Slovenia toimitti 28. huhtikuuta 2010 EGR:n rahoitustukea koskevan hakemuksen ”EGF/2010/014 SI/Mura” työntekijävähennysten vuoksi, jotka on tehty Mura, European Fashion Design, Proizvodjna oblačil, d.d. -yrityksessä, jäljempänä ’Mura’, Sloveniassa.Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät.HAKEMUKSEN TIIVISTELMÄ JA ANALYYSIKeskeiset tiedot: |EGR-viitenumero | EGF/2010/014 |Jäsenvaltio | Slovenia |2 artikla | a alakohta |Ensisijainen yritys | Mura |Toimittajat ja jatkojalostajat | 0 |Viiteajanjakso | 21.10.2009 – 20.2.2010 |Yksilöllisten palvelujen tarjoamisen aloittamispäivä | 26.10.2009 |Hakemuksen päivämäärä | 28.4.2010 |Työntekijävähennykset viitejaksolla | 2 554 |Työntekijävähennykset ennen viitejaksoa ja viitejakson jälkeen | 0 |Tukikelpoiset työntekijävähennykset yhteensä | 2 554 |Tuen kohteena olevat työttömiksi jääneet työntekijät | 2 554 |Yksilöllisten palvelujen kustannukset euroina | 3 325 370 |EGR:n täytäntöönpanokustannukset[3] euroina | 133 000 |EGR:n täytäntöönpanokustannukset prosentteina | 3,8 |Kokonaisbudjetti euroina | 3 458 370 |EGR:n tuki euroina (65 %) | 2 247 940 |1.  Hakemus esitettiin komissiolle 28. huhtikuuta 2010, ja sitä täydennettiin lisätiedoin 24. kesäkuuta 2010 asti.2.  Hakemus täyttää asetuksen (EY) N:o 1927/2006 2 artiklan a alakohdassa esitetyt EGR:n rahoitustuen myöntämisen edellytykset, ja se tehtiin saman asetuksen 5 artiklassa säädetyssä kymmenen viikon määräajassa.Yhteys työntekijävähennysten ja globalisaatiosta johtuvien maailmankaupan huomattavien rakenteellisten muutosten tai maailmanlaajuisen rahoitus- ja talouskriisin välillä3.  Työntekijävähennysten ja maailmanlaajuisen rahoitus- ja talouskriisin välisen yhteyden osoittamiseksi Slovenia esittää, että vaikka EU-27:n tekstiiliteollisuuden tulos vuonna 2007 oli rohkaiseva, vuonna 2008 tilanne heikkeni merkittävästi talous- ja rahoituskriisin seurauksena. Joidenkin tekstiilituotteiden loppukäyttäjäsektorien (esimerkiksi rakennusalan ja autoteollisuuden) vaikeudet yhdessä tuotantokustannusten nousun kanssa vaikuttivat haitallisesti tekstiilisektoriin. Slovenian viranomaiset viittaavat Eurostatin tilastoihin, joiden mukaan vuoden 2009 ensimmäisellä vuosineljänneksellä tekstiiliteollisuuden tuotanto oli 23 prosenttia pienempi ja vaatetusteollisuuden tuotanto 14 prosenttia pienempi kuin vuoden 2008 vastaavana ajanjaksona. Kysynnän lasku tuntui välittömästi Sloveniassa: vaatteiden valmistuksesta menetettiin 4 297 työpaikkaa kesäkuun 2008 ja joulukuun 2009 välillä. Määrä vastaa 46:ta prosenttia työpaikoista, joita tällä alalla oli kesäkuussa 2008. Tekstiilituotteiden valmistuksesta menetettiin vastaavasti 2 030 työpaikkaa eli 27 prosenttia alalla kesäkuussa 2008 olleista työpaikoista.Työntekijävähennysten määrän ja 2 artiklan a alakohdan mukaisten kriteerien täyttymisen osoittaminen4.  Slovenian hakemus perustuu asetuksen (EY) N:o 1927/2006 2 artiklan a alakohdan toimintakriteeriin, joka edellyttää vähintään 500 työntekijän vähentämistä neljän kuukauden aikana jäsenvaltiossa sijaitsevasta yhdestä yrityksestä, mukaan luettuina työntekijät, jotka vähennetään sen toimittajien tai jatkojalostajien palveluksesta.5.  Hakemuksen mukaan yksi yritys, Mura, vähensi neljän kuukauden viitejakson (21. lokakuuta 2009 – 20. helmikuuta 2010) aikana 2 554 työntekijää. Kaikki työpaikkavähennykset on laskettu asetuksen (EY) N:o 1927/2006 2 artiklan toisen kohdan toisen luetelmakohdan säännösten mukaisesti.Selvitys työntekijävähennysten ennakoimattomasta luonteesta6.  Slovenian viranomaiset väittävät, että mukautumalla asiakkaidensa vaatimusten mukaiseen rakenteeseen (esimerkiksi pienten sarjojen tuotantoon, joustavuuteen ja JIT-periaatteeseen), Mura onnistui viime vuosien aikana tekemään sopimuksia vaativia ja laadukkaita palveluja edellyttävien liikekumppanien kanssa. Näitä ovat esimerkiksi Hugo Boss, Escada, René Lezard, Strellson ja Windsor. Sen jälkeen kun Mura vuonna 2003 toteutti suuren rakenneuudistuksen, lisäarvo työntekijää kohden nousi 21 prosenttia ja tuottavuus 23 prosenttia. Ei ollut ennakoitavissa, että useat suuret asiakkaat (Hugo Boss, Escada ja René Lezard) sanoisivat irti sopimuksensa Muran kanssa. Toinen odottamaton tekijä oli talous- ja rahoituskriisistä johtuva tilausten väheneminen.Tiedot työntekijävähennyksiä tekevistä yrityksistä ja tuen kohteena olevista työntekijöistä7.  Hakemus koskee Mura-yrityksessä vähennettyjä 2 554 työntekijää, jotka kaikki kuuluvat tuen piiriin.8.  Tuen kohteena olevien työntekijöiden jaottelu:Ryhmä | Lukumäärä | Prosenttiosuus |Miehiä | 552 | 21,6 |Naisia | 2 002 | 78,4 |EU:n kansalaisia | 2 554 | 100,0 |Muun kuin EU-valtion kansalaisia | 0 | 0 |15–24-vuotiaita | 1 | > 0 |25–54-vuotiaita | 2 455 | 96,1 |55–64-vuotiaita | 98 | 3,9 |Edellä mainittuihin luokkiin sisältyy 583 työntekijää[4] (22,8 prosenttia), joilla on pitkäaikaisia terveysongelmia tai toimintarajoite.9.  Ammattiryhmien mukainen jaottelu:Ryhmä | Lukumäärä | Prosenttiosuus |Laitevalmistustyöntekijät | 1 077 | 42,2 |Tekstiilityöntekijät | 70 | 2,7 |Myyntityöntekijät | 43 | 1,7 |Ekonomit ja vastaavat | 37 | 1,4 |Asentajat ja putkimiehet | 29 | 1,1 |Hallintohenkilöstö | 20 | 0,8 |Metallinkäsittelijät | 20 | 0,8 |Muut[5] | 156 | 6,1 |Ei ilmoitettu | 1 102 | 43,1 |10.  Slovenian viranomaiset ovat lisäksi toimittaneet seuraavan, koulutustason perusteella tehdyn jaottelun:Ryhmä | Lukumäärä | Prosenttiosuus |Peruskoulun ala-astetta ei suoritettu | 1 114 | 43,6 |Peruskoulutus | 237 | 9,3 |Ammatillinen keskiasteen koulutus | 16 | 0,6 |Tekninen keskiasteen koulutus | 797 | 31,2 |Yleissivistävä keskiasteen koulutus | 319 | 12,5 |Ammatillinen korkea-asteen koulutus | 35 | 1,4 |Korkeakoulutus | 30 | 1,2 |Tohtori- tai maisteritason koulutus | 1 | - |Ei ilmoitettu | 5 | 0,2 |11.  Slovenia on vahvistanut asetuksen (EY) N:o 1927/2006 7 artiklan mukaisesti, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n toteuttamisen eri vaiheissa ja etenkin haettaessa siitä tukea.Asianomaisen alueen ja sen viranomaisten ja sidosryhmien kuvaus12.  Työntekijävähennykset koskevat lähinnä Pomurjen NUTS III -aluetta (SI011). Alueella on 26 kuntaa, jotka ovat osa neljää hallintoyksikköä.13.  Vastuulliset viranomaiset ovat työ-, perhe- ja sosiaaliministeriö, Slovenian työvoimapalvelu ja sen aluetoimisto Murska Sobota sekä alueen 26 kuntaa. Muita sidosryhmiä ovat Mura-ryhmän ammattiliitto, Prekmurjen työvoimarahasto ja Pomurjen alueellinen työvoimarahasto, Slovenian käsityöläisten ja pienyrittäjien liitto, Slovenian kauppa- ja teollisuuskamari sekä Murska Sobotan sosiaalisen työn keskus.Työntekijävähennysten odotettu vaikutus paikalliseen, alueelliseen tai koko maan työllisyyteen14.  Slovenian viranomaiset väittävät, että Muran työllistävä vaikutus oli erittäin suuri Pomurjen alueella, joka on ollut taloudellisessa kehityksessä jäljessä Slovenian keskiarvoa. Talous- ja rahoituskriisin seurauksena tilanne huononi tuntuvasti. Verrattuna Slovenian keskiarvoon vuonna 2008 keskimääräiset tulot työntekijää kohden olivat Pomurjen alueella 33 prosenttia, lisäarvo työntekijää kohti 30 prosenttia ja työntekijöiden palkat 20 prosenttia pienemmät.15.  Vuoden 2008 alussa Mura työllisti 3 135 työntekijää. Tämä vastasi yli 7:ää prosenttia Pomurjen alueen työntekijöistä. Lisäksi Mura Pomurka, toinen suuri yritys Pomurjen alueella, meni konkurssiin. Muran työntekijävähennyksillä on sen vuoksi suuria paikallisia ja alueellisia vaikutuksia.Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely, mukaan luettuna toimien täydentävyys rakennerahastoista rahoitettavien toimien kanssa16.  Seuraavat ehdotetut toimenpiteet muodostavat yhdessä koordinoidun yksilöllisten palvelujen paketin, jonka tavoitteena on työntekijöiden integroituminen uudelleen työmarkkinoille.17.  Tuki työnhakuun (työpaja 2009) : Tämän toimenpiteen yhteydessä järjestetään 15 osallistujan ryhmille kaksi työpajaa, joista ensimmäinen kestää 15 tuntia ja toinen kuusi tuntia. Työpajoissa työttömille työntekijöille tiedotetaan heidän oikeuksistaan ja työantajan velvollisuuksista, laaditaan urakehityssuunnitelmia ja autetaan työntekijöitä omaksumaan viestintätaitoja ja muita tekniikoita, joista on apua uuden työpaikan haussa.18.  Tuki työnhakuun (työpaja I/2010) : Tässä kahdeksan tunnin mittaisessa työpajassa esitellään 10–15 osallistujan ryhmille työmarkkinoiden tarjoamia mahdollisuuksia ja niiden vaatimuksia. Työttömiksi jääneille opetetaan myös haastattelutaitoja ja keinoja käsitellä epäonnistumisia.19.  Koulutus ja uudelleenkoulutus (työpaja II) : Työpajassa määritellään tarkemmin työttömiksi jääneiden henkilökohtaiset työllistymistavoitteet ja varmistetaan, että työntekijät osallistuvat aktiivisiin työllistymistoimenpiteisiin. Työpaja koostuu ryhmätyöstä, työskentelystä eri alojen asiantuntijoiden kanssa ja henkilökohtaisesta ohjauksesta. Toimenpide kestää yhteensä kahdeksan kuukautta.20.  Työnhakuryhmä : Toimenpide koostuu kahden viikon mittaisesta koulutuksesta ja sitä seuraavasta 2,5 kuukauden mittaisesta aktiivisesta työnhausta mentorin ohjauksessa. Toimenpide kohdistuu työttömiksi jääneille työntekijöille, joilla on selvästi määritelty työllistymistavoite.21.  Ammatillinen ohjaus (infopisteet) : Infopisteillä pyritään tavoittamaan ne työttömiksi jääneet työntekijät, joiden on vaikea päästä työpajoihin saamaan tietoa koulutus- ja työmarkkinamahdollisuuksista. Infopisteitä perustetaan julkisille paikoille kaikissa 27 kunnassa Prekmurjen ja Pomurjen alueilla.22.  Yhteistyö työnantajien kanssa : Toimenpiteen yhteydessä kartoitetaan työllistymismahdollisuudet ja työnantajien tarpeet ja kannustetaan työnantajia palkkaamaan uusia työntekijöitä. Samalla pyritään löytämään työttömiksi jääneiden joukosta soveltuvat ehdokkaat ja kertomaan heistä potentiaalisille uusille työnantajille.23.  Yrittäjyyden edistäminen : Järjestetään viikon mittaiset työpaikkamessut, joilla työnantajat esittelevät yritystoimintaansa ja jotka mahdollistavat suorat yhteydet työnantajien ja työnhakijoiden välillä.24.  Motivointityöpajat : Kahdesta seitsemäntuntisesta moduulista koostuvat työpajat on tarkoitettu 10–15 osallistujan kohderyhmille. Tarkoitus on muuttaa osallistujien ajattelutapaa ja rohkaista heitä hakemaan aktiivisesti uusia työmahdollisuuksia. Työpajat on tarkoitettu heikoimmin motivoituneille työntekijöille, joilla on lieviä terveysongelmia.25.  Neurolingvistiset työpajat : Näissä 10–15 osallistujan 18-tuntisissa työpajoissa pyritään motivoimaan heikoimmin motivoituneita työttömiksi jääneitä hankkimaan uusia taitoja. Työpajat koostuvat yksin ja ryhmässä tehtävistä harjoituksista ja useista tapaustutkimuksista. Tavoitteena on soveltaa vasta hankittuja taitoja käytännössä.26.  Tuki itsenäiseen ammatinharjoittamiseen : Toimenpiteellä tuetaan itsenäistä ammatinharjoittamista vasta perustetuissa yrityksissä. Edellytyksenä on, että itsenäistä ammattia harjoitetaan keskeytyksettä vähintään vuoden ajan.27.  Työpaikkakoulutus : Tässä on kyse uusien tietojen ja taitojen hankkimisesta työpaikassa, joka vastaa koulutukseen osallistuvan työttömän koulutustasoa.28.  Hallintomenot, jotka sisältyvät hakemukseen asetuksen (EY) N:o 1927/2006 3 artiklan mukaisesti, kattavat hallinnointi-, tiedotus- ja mainonta- sekä valvontatoimia.29.  Slovenian viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Slovenian viranomaiset arvioivat näiden palvelujen kokonaiskustannuksiksi 3 325 370 euroa ja EGR:n täytäntöönpanosta aiheutuviksi kustannuksiksi 133 000 euroa (= 3,8 % kokonaismäärästä). EGR:stä haettu rahoitusosuus on yhteensä 2 247 940 euroa (65 % kokonaiskustannuksista).Toimet | Kohteena olevien työntekijöiden arvioitu lukumäärä | Arvioidut kustannukset kohteena olevaa työntekijää kohti (euroina) | Kustannukset yhteensä (EGR ja kansallinen yhteisrahoitus) (euroina) |Yksilölliset palvelut (asetuksen (EY) N:o 1027/2006 3 artiklan ensimmäinen kohta) |Tuki työnhakuun (2009) | 1 932 | 60 | 115 920 |Tuki työnhakuun (työpaja I/2010) | 1 500 | 300 | 450 000 |Koulutus ja uudelleenkoulutus (työpaja II) | 750 | 1 000 | 750 000 |Työnhakuryhmä | 400 | 183 | 73 200 |Ammatillinen ohjaus (infopisteet) | 200 | 200 | 40 000 |Yhteistyö työnantajien kanssa | 1 000 | 125 | 125 000 |Yrittäjyyden edistäminen | 1 000 | 140 | 140 000 |Motivointityöpajat | 250 | 205 | 51 250 |Neurolingvistiset työpajat | 250 | 160 | 40 000 |Tuki itsenäiseen ammatinharjoittamiseen | 200 | 4 500 | 900 000 |Työpaikkakoulutus | 400 | 1 600 | 640 000 |Yksilöllisten palvelujen kustannukset yhteensä | 3 325 370 |EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) |Hallinnointi | 20 000 |Tiedotus ja mainonta | 20 000 |Valvontatoimet | 93 000 |EGR:n täytäntöönpanokustannukset yhteensä | 133 000 |Arvioidut kokonaiskustannukset | 3 458 370 |EGR:n rahoitusosuus (65 % kokonaiskustannuksista) | 2 247 940 |30.  Slovenia vahvistaa, että edellä kuvatut toimenpiteet ovat täydentäviä rakennerahastoista rahoitettavien toimien ja etenkin seuraavia aiheita koskevien ESR-ohjelmien kanssa: pitkäaikaistyöttömien työllistyvyyden edistäminen, työllisyyttä parantava koulutus, virallinen tutkintoon johtava koulutus ja kansallisten ammattitutkintojen arviointi- ja myöntämismenettelyjen valmistelu. Slovenian viranomaiset ovat ilmoittaneet, että hallinnollisen valvonnan yhteydessä kiinnitetään erityistä huomiota sen varmistamiseen, että EGR:n rahoitusta saaviin toimiin ei saada tukea muista yhteisön rahoitusvälineistä.Päivämäärä(t), jolloin yksilöllisten palvelujen tarjoaminen kyseisille työntekijöille aloitettiin tai on tarkoitus aloittaa31.  Slovenia aloitti EGR:n osarahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 26. lokakuuta 2009. Tästä päivämäärästä alkaa sen vuoksi tukikelpoisuusaika, joka koskee kaikkea EGR:stä mahdollisesti myönnettävää apua.Menettelyt työmarkkinaosapuolten kuulemiseksi32.  Slovenian viranomaiset kertovat, että Mura tiedotti työsuhteita koskevan lain mukaisesti ammattiliitoille työntekijöiden joukkovähentämisistä ja teki niistä ilmoituksen Slovenian työvoimapalvelulle. Lisäksi Slovenian viranomaiset toteavat, että ehdotetut yksilölliset palvelut perustuvat ministeriön ja työvoimapalvelun aiempaan kokemukseen työttömiksi jääneiden kanssa työskentelystä, eikä ammattiliittoja sen vuoksi otettu aktiivisesti mukaan ehdotettujen palveluiden valmisteluun. Mura-ryhmän ammattiliitto on kuitenkin alusta alkaen ollut mukana konkurssimenettelyssä. Se on avustanut työttömiksi jäävien työntekijöiden luetteloinnissa ja työntekijöille annettavan sosiaalisen tuen organisoinnissa.33.  Slovenian viranomaiset vahvistivat, että kansallisessa ja yhteisön lainsäädännössä säädettyjä joukkoirtisanomisiin liittyviä vaatimuksia on noudatettu.Tiedot toimista, jotka ovat pakollisia kansallisen lainsäädännön tai työehtosopimusten nojalla34.  Asetuksen (EY) N:o 1927/2006 6 artiklassa säädettyjen perusteiden täyttymisen osalta Slovenian viranomaisten hakemuksessa35.  vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla,36.  osoitettiin, että suunnitelluilla toimilla tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen;37.  vahvistettiin, ettei edellä tarkoitetuille tukikelpoisille toimille saada avustusta muista yhteisön rahoitusvälineistä.Hallinnointi- ja valvontajärjestelmät38.  Slovenia on ilmoittanut komissiolle, että EGR:stä saatavan rahoitustuen hallinnoinnista ja valvonnasta eivät vastaa elimet, joille kuuluu Euroopan sosiaalirahastosta (ESR) saatavan rahoituksen hallinnointi ja valvonta Sloveniassa. ESR-järjestelmän välittävänä elimenä toimii työ-, perhe- ja sosiaaliministeriö. EGR-järjestelmän osalta hallinto- ja valvontaviranomaisen tehtävistä vastaavat kuitenkin työ-, perhe- ja sosiaaliministeriöön kuuluvan työmarkkinoita ja työllisyyttä käsittelevän osaston eri yksiköt. Slovenian työvoimapalvelu on ESR-rahoituksen tuensaaja, mutta EGR-järjestelmässä se toimii välittävänä elimenä.Rahoitus39.  Slovenian hakemuksen perusteella ehdotetaan, että EGR:stä myönnetään koordinoitua yksilöllisten palvelujen pakettia varten 2 247 940 euroa, joka vastaa 65:tä prosenttia kokonaiskustannuksista. Komission ehdotus rahastosta maksettavasta osuudesta perustuu Slovenian toimittamiin tietoihin.40.  Ottaen huomioon EGR:stä myönnettävän rahoitustuen enimmäismäärän asetuksen (EY) N:o 1927/2006 10 artiklan 1 kohdan mukaisesti, samoin kuin määrärahojen uudelleenkohdennusten osalta käytettävissä olevan liikkumavaran, komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a.41.  Ehdotettu rahoitustuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena, kuten asetuksen (EY) N:o 1927/2006 12 artiklan 6 kohdassa edellytetään.42.  Esittämällä tämän ehdotuksen rahaston varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä EGR:n käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous.43.  Komissio esittää erikseen siirtopyynnön asiaa koskevien maksusitoumusmäärärahojen ja maksumäärärahojen kirjaamiseksi vuoden 2010 talousarvioon 17. toukokuuta 2006 tehdyn toimielinten sopimuksen 28 kohdan mukaisesti.Maksumäärärahojen lähteet44.  Täytäntöönpanon tässä vaiheessa voidaan ennakoida, että vuonna 2010 budjettikohdassa 01.0404 ”Kilpailukyvyn ja innovoinnin puiteohjelma – Yrittäjyyden ja innovoinnin ohjelma” käytettävissä olevia maksumäärärahoja ei käytetä tänä vuonna kokonaan.45.  Tämä budjettikohta kattaa rahoitusvälineen täytäntöönpanoon liittyvät kustannukset tässä ohjelmassa, jonka päätavoitteena on edistää pk-yritysten rahoituksen saantia. Euroopan investointirahaston hallinnoimille sijoitustileille tehtävien siirtojen ja edunsaajille suoritettavien maksujen välillä on tietty viive. Rahoituskriisillä on huomattava vaikutus vuoden 2010 maksusuorituksia koskeviin ennusteisiin. Jotta vältyttäisiin sijoitustilien liian suurilta saldoilta, maksumäärärahojen laskentamenetelmää on tarkistettu siten, että huomioon on otettu odotettavissa olevat maksusuoritukset. Näin ollen budjettikohdasta voidaan siirtää 2 247 940 euroa.Ehdotus:EUROOPAN PARLAMENTIN JA NEUVOSTON PÄÄTÖSEuroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/014 SI/Mura, Slovenia)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin toiminnasta tehdyn sopimuksen,ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[6] ja erityisesti sen 28 kohdan,ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[7] ja erityisesti sen 12 artiklan 3 kohdan,ottavat huomioon Euroopan komission ehdotuksen[8]sekä katsovat seuraavaa:(1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työelämään uudelleen integroitumisessa.(2) EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena.(3) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.(4) Slovenia esitti 28 päivänä huhtikuuta 2010 hakemuksen EGR:n varojen käyttöönottamiseksi Mura-yrityksessä toteutettujen työntekijävähennysten vuoksi ja toimitti sitä täydentäviä lisätietoja 24 päivään kesäkuuta 2010 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 2 247 940 euroa.(5) Tämän vuoksi EGR:stä olisi otettava käyttöön varoja rahoitustuen antamiseksi Slovenian hakemuksen perusteella,OVAT HYVÄKSYNEET TÄMÄN PÄÄTÖKSEN:1 artiklaEuroopan globalisaatiorahastosta (EGR) otetaan käyttöön 2 247 940 euroa maksusitoumusmäärärahoina ja maksumäärärahoina osana varainhoitovuotta 2010 koskevaa Euroopan unionin yleistä talousarviota.2 artiklaTämä päätös julkaistaan Euroopan unionin virallisessa lehdessä .TehtyEuroopan parlamentin puolesta Neuvoston puolestaPuhemies Puheenjohtaja [1] EUVL C 139, 14.6.2006, s. 1.[2] EUVL L 406, 30.12.2006, s. 1.[3] Asetuksen (EY) N:o 1927/2006 3 artiklan kolmannen kohdan mukaisesti.[4] Suhteellisen suuri osuus johtuu siitä, että yhden Mura-ryhmään kuuluvan yrityksen toimintaperiaatteisiin kuului toimintarajoitteisten työntekijöiden palkkaaminen.[5] Useita pieniä ryhmiä, esimerkiksi kemistejä, sähköteknikkoja, kasvinviljelijöitä jne.[6] EUVL C 139, 14.6.2006, s. 1.[7] EUVL L 406, 30.12.2006, s. 1.[8] EUVL C […], […], s. […].